রত্নগিরির কাশেদি টানেলে চলন্ত বাসে ভয়াবহ অগ্নিকান্ড

ওয়েব ডেস্ক: মালভানগামী লাক্সারি বাসে ভয়াবহ আগুন (Massive Fire)। আচমকা বাসের একটি টায়ার গরম হয়ে অগ্নিকান্ড। বাসে ঠাসা যাত্রী। দাউ দাউ করে জ্বলতে থাকে বাসটি। ঘটনা মহারাষ্ট্রের রত্নগিরির (Ratnagiri) কাছে কাশেদি ঘাট এলাকায়।

সূত্রের খবর, শনিবার মুম্বই থেকে মালভানের (Mumbai to Malvan) উদ্দেশে রওনা দিয়েছিল একটি লাক্সারি বাস। বাসে ৪০-৪৫ জন যাত্রী ছিল। রাত ২টো নাগাদ বাসটি কাশেদি টানেল দিয়ে যাওয়ার সময়ে আচমকা বাসের একটি টায়ার অতিরিক্ত গরম হয়ে আগুন ধরে যায়। চালকের নজরে আসতেই গোটা বাসে আগুন ছড়িয়ে পড়ার আগেই থামিয়ে দেন তিনি। দ্রুত যাত্রীদের সতর্ক করেন। যদিও ততক্ষণে বাসের বেশকিছু অংশ আগুনের গ্রাসে। আতঙ্ক ছড়িয়ে পড়ে যাত্রীদের মধ্যে। তবে চালকের তৎপরতায় বাসের সকল যাত্রীদের নিরাপদে নামিয়ে আনা হয়। তাই এই যাত্রায় বড়সড় বিপদের হাত থেকে রক্ষা পেলেন সকলে। হতাহতের কোনও খবর মেলেনি। তবে যাত্রীদের ব্যাগ পত্তর ও অন্যান্য জিনিসপত্র আগুনে পুড়ে নষ্ট হয়ে গিয়েছে।

আরও পড়ুন: পণ না দেওয়ায় জ্যান্ত পুড়িয়ে খুন! নৃশংসতার সীমা ছাড়াল গ্রেটার নয়ডা

ঘটনার খবর পাওয়া মাত্রই ঘটনাস্থলে পৌঁছয় পোলাদপুর থানার পুলিশ (Poladpur Police Station)। পুলিশের পক্ষ থেকে হাইওয়ের দু’দিকের যান চলাচল বন্ধ করে দেওয়া হয়। পরবর্তীতে খেড মিউনিসিপ্যাল কাউন্সিলের দমকলকর্মীরা দ্রুত ঘটনাস্থলে পৌঁছে রাত ৩টের মধ্যে আগুন নিয়ন্ত্রণে আনেন। যাত্রীদের জন্য বিকল্প যানবাহনের ব্যবস্থা করা হয়। পরের দিকে ওই রাস্তায় যান চলাচল স্বাভাবিক হয়। এ ঘটনায় পোলাদপুর থানায় একটি মামলা দায়ের করা হয়েছে এবং ঘটনার তদন্ত শুরু হয়েছে বলে জানা গিয়েছে।

দেখুন অন্য খবর